სტოკლეშ დოხორე

სტოკლეშ დოხორე (ფრანგ. Palais Stoclet, ჰოლ. Stocletpaleis) — კერძო ნოგაფუ ბრიუსელს, ნამუთ 1905—1911 წანეფს არქიტექტორ ჯოზეფ ჰოფმანქ ბანკირიშ დო უბრალეთ ხელუანობაშ მოჸოროფეშ — ადოლფ სკოტლეო ეკიდჷ. მერჩქინელი რე ჰოფმანიშ შედევრო, სტოკლეშ დოხორე XX ოშწანურაშ ართ-ართი არძაშე ხალიწერი დო დიდარული კერძო ოხორე რე. ნოგაფუ იდვალუაფუ ბრიუსელს, ტერვერენიშ პროსპექტის. მარმარილოშ ფასადი მუს უბრალობას დო ალმახანურობას არზენს. დოხორეშ წოხოლენ დო უკოხოლენ განშე ებიჯილი რე ლინჯიშ ოთხი სკულპტურა. დჷმაკვათალქ არქიტექტორი მუთუნნერი მეწურაფათ ვაკობორკჷ დო კიდანჯალა ედომუშამო თიშ ფანტაზიას დო მოხუჯაფას ქიმიანდჷ. დოხორე ამდღარშახ სტოკლეშ ფანიას ორხველჷ, თეშენი თინა მაძირაფუეფშო კილერი რე. 2009 წანას იუნესკოქ თინა მოსოფელიშ მონძალაშ ობიექტეფიშ ერკებულშა გემშეღჷ. ქოძირით თაშნეშე იუნესკოშ მოსოფელიშ მონძალაშ ობიექტეფი ბელგიას მოსოფელიშ მონძალაშ ობიექტეფიშ ერკებული ევროპას რესურსეფი ინტერნეტის Sketches of Klimts work სქოლიო